Wir, Fridreich, von gots gnaden hertzog ze Oͤsterreich, ze Steyr, ze Keͣrnden und ze Krain, ✳ hˀr auf dˀ Windeschn̄ March, ze Portnoͣw,
ze Habspurg, ze Kyburg und ze Pfirt, ✳ marggraf ze Burgoͣw, ✳ lantgraf ze Elsassen und graf ze Tyrol ꝫcꝭ, tuͦn kunt, ✳ als wir
von ordnung wegn̄ ✳ der hochgeborn̄ fuͤrstn̄, unsrˀ liebn̄ bruͤder, ✳ her in dise unsre land kom̄ und geschaidn̄ sein ✳ und all gnad, ✳ freyheit und andˀ
sachn̄ ✳ zebestetten, ✳ ze verleihn̄ und auszerichtn̄ ✳ vollen gewalt, ✳ craft ✳ und macht habn̄, ✳ und wan auch wir zuͤ dem wirdign̄ closter
ze Kungsveld in Ergoͣw, ✳ Costentzer bistumbs, ✳ das von unsˀn vordˀn fuͤrsten und furstin von Osterreich gestift, ✳ begnadt und gefreyet
ist, ✳ mit sundern gnadn̄ und furdrungen sein genaigt, ✳ von solichs emssigen und andeͣchtign̄ gotsdiensts wegn̄, ✳ der teglich daselbs ✳ got
ze lob ✳ und unsrˀ vordˀn selen ze trost und ze hilf geschiht, ✳ des wir auch gegn̄ got in kùnftign̄ zeitn̄ ✳ und zuͦ dem ewign̄ lebn̄ maynen
und gedingn̄ ze geniessen, ✳ also habn̄ wir den erbern und geistlichn̄, unsern liebn̄, getrewn̄, andeͣchtign̄, ✳ dem cōvent der closterfrawen
Sant Claren ordens ✳ und auch den Minnern Bruͤdˀn ze Kuͤngsveld ✳ alle ire recht, ✳ freyheit, gnad und guͦt gewonheit ✳ und all ir brief
und hantvest, ✳ die in von unsˀn obgenan̄ vordˀn ✳ fursten und furstin von Osterrich, ✳ unsern brudern oder uns gegebn̄ sint, ✳ mit alln̄
puͤnten, ✳ artikeln und iren begreiffungn̄ ane all auszuͤg ✳ von fuͤrstlich macht besteͣtt und vernewt, ✳ bestettn̄ und vernewn̄ auch wissentlich mit craft ditz gegenwurtign̄ briefs ✳ in solcher mass, ✳ daz sy und ir nachkomen ✳ und auch all ir leuͣt, ✳ dòrffer, ✳ hewser, ✳ hoͤf und
guͤter ✳ die freyheit, ✳ gnad ✳ und gut gewonheit ✳ nach irˀ brief und hantvest sag, ✳ die in von unsˀn vordˀn, selign̄, ✳ unsˀn brudˀn odˀ uns gebn̄
sint, ✳ gar und gentzlich habn̄ und niessn̄ ✳ und auch dieselbn̄ ir leͣut, ✳ dorffer, ✳ gericht, ✳ heͣwser, hof und guͦtˀ, ✳ wie die gehaissn̄ sint
oder wa sy die habn̄, ✳ furbazzer geruͤwiklich besitzn̄ ✳ und umbekuͤmbˀt dabey beleibn̄, ✳ ane meniklichs irrung und widerred, ✳ und in hinfuͤr
daran kain ingriff noch newung ✳ von uns noch den unsˀn geschehn̄ sol in dhain weis, ane geverde. ✳ davon so empfelhn̄ wir den edeln,
unsˀn liebn̄ oheim̄, alln̄ graven ✳ und den edeln, unsˀn lieben getrewn̄, ✳ allen freyen, ✳ herrn, rittˀn und knechtn̄, ✳ lantvoͤgtn̄, voͤgten, ✳ lantrichtern, ✳ undervogten, ✳ purggraven, pflegˀn, ✳ amman̄, ✳ schulthaissen, ✳ schaffern, ✳ richtern, ✳ reͣttn̄, burgˀn ✳ und allen andˀn unsern
undˀtanen ✳ in allen unsˀn hˀrschaftn̄ und gepietn̄, ✳ in stettn̄ und auf dem land, ✳ und welln̄ mit ernstlicher maynung, ✳ daz sy die obgenan̄
closterfrawn̄ ✳ und das gotshaus, ✳ darzu ir leͣut und guͤtˀ, bey denselbn̄ rechtn̄, freyheitn̄, gnadn̄ ✳ und guͤtn̄ gewonheitn̄ ✳ von unsˀn wegn̄
vestiklich haltn̄ und schirmen ✳ und hanthaltn̄ nach laut irˀ brief und hantvestn̄, ✳ und in daran kain irrung, beswernuͤss, ✳ ingriff noch
hindernuͤss tuͦn ✳ nach des nyemant andˀm gestattn̄ zetuͦn ✳ in dhain weg, an alle geveͣrd. ✳ und des zu ainem urkund ✳ habn̄ wir in
unser insigel an den brief gehengt, ✳ der gebn̄ ist ze Baden, an sun̄tag vor sant Laurentzen tag, nach Christs gepurde in
dem viertzehenhundertisten und dem sechsten jare. ✳
✳ dd ✳ in cons₎
mandavit